# Beowulf (Wyatt)/Beowulf 19

XIX.
Sigon þā tō slǣpe.Sum sāre angeald ǣfen-ræste,swā him ful oft gelamp, siþðan gold-seleGrendel warode, ​unriht æfnde,oþ þæt ende becwōm, 1255swylt æfter synnum.Þæt gesȳne wearþ, wīd-cūþ werum,þætte wrecend þā gyt lifde æfter lāþum,lange þrāge æfter gūð-ceare;Grendles mōdor, ides, āglǣc-wīf,yrmþe gemunde, 1260sē þe wæter-egesanwunian scolde, cealde strēamas,siþðan Cain wearð tō ecg-bananāngan brēþer, fæderen-mǣge;hē þā fāg gewāt, morþre gemearcod,*man-drēam flēon,Fol. 158a. 1265wēsten warode.Þanon wōc fela gēo-sceaft-gāsta;wæs þǣra Grendel sum, heoro-wearh hetelīc,sē æt Heorote fand wæccendne werwīges bīdan. Þǣr him āglǣcaætgrǣpe wearð; 1270hwæþre hē gemundemægenes strenge, gim-fæste gife,ðe him God sealde, ond him tō Anwaldanāre gelȳfde, frōfre ond fultum;ðȳ hē þone fēond ofercwōm, gehnǣgde helle gāst.Þā hā hēan gewāt, 1275drēame bedǣled,dēaþ-wīc sēon, man-cynnes fēond.Ond his mōdor þā gyt gīfre ond galg-mōdgegān wolde sorh-fulne sīð,suna dēað wrecan; cōm þā tō Heorote,ðǣr Hring-Dene 1280geond þæt sæld swǣfun.Þā ðǣr sōna wearð ed-hwyrft eorkim,siþðan inne fealh ​Grendles mōdor.Wæs se gryre lǣssa efne swā micle,swā bið mægþa. cræft, wīg-gryre wīfes,be wǣpned-men, 1285þonne heoru bunden,hamere geþuren, sweord swāte fāhswīn ofer helme, ecgum *dyhtigandweard scireð.Fol. 158b. Ðā wæs on healleheard-ecg togen sweord ofer setlum,sīd-rand manig 1290hafen handa fæst;helm ne gemunde, byrnan sīde,þā hine se brōga angeat. Hēo wæs on ōfste,wolde ūt þanon fēore beorgan,þā hēo onfunden wæs; hraðe hēo æþelingaānne hæfde 1295fæste befangen;þā hēo tō fenne gang. Sē wæs Hrōþgārehæleþa lēofost on gesīðes hādbe sǣm twēonum, rīce rand-wīga,þone ðe hēo on ræste ābrēat, blǣd-fæstne beorn.Næs Bēowulf ðǣr, 1300ac wæs ōþer inǣr geteohhod æfter māþðum-gifemǣrum Gēate. Hrēam wearð in Heorote;hēo under heolfre genam cūþe folme;cearu wæs genīwod, geworden in wīcun.Ne wæs þæt gewrixle til, 1305þæt hīe on bā healfabicgan scoldon frēonda fēorum.Þā wæs frōd cyning, hār hilde-rinc,on hrēon *mōde,Fol. 159a. syðþan hē aldor-þegnunlyfigendne, þone dēorestandēadne wisse. 1310Hraþe wæs tō būreBēowulf fetod, sigor-ēadig secg;samod ǣr-dæge ​ēode eorla sum,æþele cempa self mid gesīðum,þǣr se snotera bād, hwæþre him Al-waldaǣfre wille 1315æfter wēa-spellewtrpe gefremman. Gang ðā æfter flōrefyrd-wyrðe man mid his hand-scole(heal-wudu dynede), þæt hē þone wīsanwordum nǣgde frēan Ingwina,frægn gif him wǣre 1320æfter nēod-laðuniht getǣse.
* ↑ 1253. Zupitza: “warode MS. as well as AB; the parchment under wa is rather thin, and besides there is a blot on the two letters.” Hence the word has several times been misread farode.
* ↑ 1261. MS. ‘camp.’
* ↑ 1271. Thorpe, Grein, Sweet ‘gin-fæste.’ For the change of n to m before labials, cf. hlim-bed, 1. 3034, and see Sievers, § 187, N.
* ↑ 1278. MS. ‘sunu þeod.’ Ettmüller’s emendation.
* ↑ 1291. Heyne, Sweet, and others emend ‘þe hine,’ whom—at once ingenious, logical, pedantic, and unnecessary.
* ↑ 1314. MS. ‘alf walda.’ Cf. ll. 316, 955.
* ↑ 1317. MS. ‘hand scale.’ Cf. l. 1963. There seems absolutely no authority or support for the form scale, which is retained by most editors.
* ↑ 1318. AB ‘hnægde’; now de gone. The h is prosthetic. “Wordum nǣgan (nēgan)” occurs Elene 287, 559, Exodus 23, etc.
* ↑ 1320. Sweet ‘nēod-laðe’; but see Sievers § 253, N. 2.